钦定古今图书集成/明伦汇编/氏族典/第263卷 > 王坛
## 钦定古今图书集成/明伦汇编/氏族典/第263卷 > 王坛

按《十国春秋》，吴王坛，故孙儒队将也。儒败，率其党三
千人，奔睦州陈晟，晟颇疑之，处于外城。未几，坛同三
河镇将陈严攻婺州，婺州刺史蒋环奔会稽，坛遂有其地。已而与东阳镇将王永相攻吴越，武肃王谕其
罢兵，不从，兴师讨之。光化三年，师败，奔宣州，田𫖳用
为亲将。𫖳败，坛降于太祖，除淮南节度副使。天祐九
年，出为宣州制置使。数李遇不朝之罪。居数年卒。